เรียนท่านผู้ว่า
สืบเนื่องจากเมื่อประมาณวันที่ ๑๕ มกราคม ๒๕๖๖ เวลากลางคืน มีประชาชนท่านหนึ่งถ่ายรูปลักษณะการจอดรถของประชาชนที่อาศัยอยู่บริเวณ ซอยจรัญสนิทวงศ์ ๗๕ แยก ๒๔-๖ แจ้งเรื่องร้องเรียนว่า มีประชาชนจอดรถบริเวณทางสาธารณะทำให้บุคคลท่านนั้นได้รับความเดือนร้อน ข้อความระบุว่า มีรถจอดตอนกลางคืน ทำให้อาจเกิดอันตรายได้ ทำให้ต่อมา เจ้าพนักงานตำรวจสถานีตำรวจบางพลัด นำแผ่นกระดาษมาประชาสัมพันธ์ว่า เป็นพื้นที่ห้ามจอดเนื่องจากได้รับเรื่องร้องเรียนของประชาชนจำนวนมาก เจ้าพนักงานตำรวจดำเนินการดังกล่าวตลอดมา จนกระทั่งวันนี้ทราบว่า เจ้าพนักงานตำรวจดำเนินการล๊อคล้อรถที่จอดแล้ว  ขออนุญาตชี้แจงว่า ถนนเส้นดังกล่าว มีบ้านเรือนประชาชนที่อาศัยริมคลองหลายหลังคาเรือน จอดรถบริเวณริมถนนสาธารณะมาเป็นเวลากว่า สามสิบปี โดยไม่ได้ผู้ใดมาห้าม ปัจจุบันถนนเส้นดังกล่าว หากไม่ใช่เวลาเร่งด่วน ไม่มีรถผ่านเลย เปลี่ยว มืดไม่มีแสงไฟเพียงพอ และอันตรายอย่างมาก ไม่ทราบว่า มีวิธีใดที่สามารถรอมชอมกันได้มากกว่าดำเนินการไล่ที่จอดรถ ซึ่งเจ้าหน้าที่กำลังทำให้ประชาชนริมคลองได้รับความเดือนร้อนอย่างมาก  ขอให้ทบทวนคิดถึงผลที่เกิดขึ้นกับประชาชนที่เดือดร้อน และการแก้ปัญหามีสองด้าน อย่าแก้ปัญหาเพียงด้านเดียว ขอความกรุณาทางหน่วยงานช่วยชุมชนชาวริมคลองด้วยด้วยนะคะ

ขอบพระคุณมากค่ะ